ai4bharat/Pralekha huggingface dataset:
মন্ত্রিসভারঅর্থনৈতিকবিষয়সংক্রান্তকমিটি
কেন্দ্রীয় মন্ত্রীসভা ২০১৪-২০১৫ থেকে ২০১৮-২০১৯ তুলাবর্ষে  ন্যূনতম সহায়ক মূল্য ব্যবস্থার লোকসান পরিশোধের ব্যয়কে অনুমোদন দিয়েছে
(নতুন দিল্লি, ২১ মার্চ ২০২০
প্রধানমন্ত্রী নরেন্দ্র মোদীর পৌরহিত্যে কেন্দ্রীয় মন্ত্রীসভার অর্থনৈতিক বিষয় সংক্রান্ত কমিটি কটন কর্পোরেশন অফ ইন্ডিয়া-র সাব এজেন্ট হিসেবে মহারাষ্ট্র রাজ্য সমবায় তুলা উৎপাদক বিপনন ফেডারেশন লিমিটেড কে ২০১৭-২০১৮ এবং ২০১৮-২০১৯ তুলা বর্ষের জন্য ওই রাজ্যের ন্যুনতম সহায়ক মূল্য কার্যকর করার বিষয়ে কর্ম পরবর্তী অনুমোদন দিয়েছে।
কেন্দ্রীয় মন্ত্রীসভার অর্থনৈতিক বিষয় সংক্রান্ত কমিটি এছাড়াও কটন কর্পোরেশন অফ ইন্ডিয়া-র খরচের জন্য ৩১১.৩৩ কোটি ও মহারাষ্ট্র রাজ্য সমবায় তুলা উৎপাদক বিপনন ফেডারেশন লিমিটেড-এর জন্য ১.৬০ কোটি টাকা, মোট ৩১২.৯৩ কোটি টাকা মঞ্জুরের বিষয়ে অনুমোদন দিয়েছে। এই অর্থ ২০১৭-২০১৮ এবং ২০১৮-২০১৯ তুলাবর্ষে যে লোকসান হয়েছে তার ক্ষতিপূরণ হিসেবে ব্যবহৃত হবে।
এই কমিটি একইভাবে কটন কর্পোরেশন অফ ইন্ডিয়া-র জন্য ৬৮৭.৪৬ কোটি টাকা ও মহারাষ্ট্র রাজ্য সমবায় তুলা উৎপাদক বিপনন ফেডারেশন লিমিটেড-এর জন্য ৬০.৬২ কোটি টাকা অর্থাৎ ২০১৪-২০১৫ এবং ২০১৫-২০১৬ তুলাবর্ষে ক্ষতিপূরণ হিসেবে মোট ৭৪৮.০৮ কোটি টাকার বিষয়টি অনুমোদন দিয়েছে।
এর ফলে তুলাচাষীদের অবস্থার সুরাহা হবে এবং তুলার দামও স্থিতিশীল হবে।
CG/TG
প্রতিরক্ষামন্ত্রক
ভারত ও জার্মানীর প্রতিরক্ষা মন্ত্রীদের মধ্যে দ্বিপাক্ষিক প্রতিরক্ষা সহযোগিতা ও শিল্প ক্ষেত্রে অংশীদারিত্ব বৃদ্ধির বিষয়ে আলোচনা
শ্রী রাজনাথ সিং উত্তর প্রদেশ ও তামিলনাডুর প্রতিরক্ষা করিডরে জার্মান বিনিয়োগের আহ্বান জানিয়েছেন
নয়াদিল্লি, ০৬ জুন, ২০২৩
প্রতিরক্ষা মন্ত্রী শ্রী রাজনাথ সিং আজ নতুন দিল্লিতে জার্মানীর প্রতিরক্ষা মন্ত্রী শ্রী বরিশ পিষ্টরিয়াসের সঙ্গে দ্বিপাক্ষিক বৈঠক করেছেন। উভয় মন্ত্রী চলতি দ্বিপাক্ষিক প্রতিরক্ষা সহযোগিতার বিভিন্ন কাজকর্ম খতিয়ে দেখেন এবং বিশেষ করে, প্রতিরক্ষা শিল্প ক্ষেত্রে অংশীদারিত্ব বৃদ্ধির বিষয়ে আলোচনা করেন।
শ্রী রাজনাথ সিং প্রতিরক্ষা উৎপাদন ক্ষেত্রে যে সম্ভাবনাগুলির সৃষ্টি হয়েছে, সেগুলির ওপর আলোকপাত করেন। বিশেষ করে, উত্তর প্রদেশ ও তামিলনাডুর দুটি প্রতিরক্ষা শিল্প করিডরে জার্মান বিনিয়োগের সম্ভাবনা নিয়ে তাদের কথা হয়।
ভারতের প্রতিরক্ষামন্ত্রী দক্ষ কর্মী গোষ্ঠী এবং যথাযথ ব্যয় ও উন্নত প্রযুক্তির মাধ্যমে পারস্পরিক সম্পর্ক বৃদ্ধির বিষয়ে মতপ্রকাশ করেন।
ভারত ও জার্মানীর মধ্যে কৌশলদারিত্ব অংশীদারিত্ব রয়েছে ২০০০ সাল থেকে। ২০১১ সালে আন্তঃসরকারি আলোচনার পর তা আরও মজবুত হয়েছে।
প্রতিরক্ষা মন্ত্রকের সচিব শ্রী গিরিধর আরমানে, চিফ অফ ডিফেন্স স্টাফ জেনারেল অনিল চৌহান সহ মন্ত্রকের পদস্থ আধিকারিকরা এই প্রতিনিধি পর্যায়ের আলোচনায় অংশ নেন। জার্মানীর তরফে প্রতিরক্ষা মন্ত্রকের সচিব শ্রী বেনেডিক্ট জিমমের এবং ভারতে নিযুক্ত জার্মান রাষ্ট্রদূত সহ অন্য আধিকারিকরা উপস্থিত ছিলেন। ২০১৫ সালের পর এই প্রথম কোনও জার্মান প্রতিরক্ষা মন্ত্রী ভারত সফরে এসেছেন।
তিন সেনাবাহিনীর তরফে সফররত প্রতিনিধিকে গার্ড অফ অনার দেওয়া হয়। পরে, শ্রী বরিশ পিস্টোরিয়াস আইআইটি দিল্লিতে ভারতীয় প্রতিরক্ষা ক্ষেত্রে কয়েকটি স্টার্টআপ – এর সঙ্গে আলাপচারিতায় অংশ নেবেন।
জার্মান প্রতিরক্ষা মন্ত্রী ৫ জুন চার দিনের ভারত সফরে এসেছেন। ৭ জুন তিনি যাবেন মুম্বাই, সেখানে ওয়েস্টার্ন নেভাল কমান্ডের সদর দপ্তর ঘুরে দেখবেন, যাবেন মাজাগন ডক শিপ বিল্ডার্স লিমিটেডেও।
CG/PM/SB
(Visitor Counter : 74
যোগাযোগওতথ্যপ্রযুক্তিমন্ত্রক
জে. চারুকেশি পশ্চিমবঙ্গ সার্কেলের চিফ পোস্ট মাস্টার জেনারেলের দায়িত্ব গ্রহণ করেছেন কলকাতা, ২৯ জুন, ২০২১
কলকাতা, ২৯ জুন, ২০২১
শ্রীমতি জে. চারুকেশি পশ্চিমবঙ্গ সার্কেলের চিফ পোস্ট মাস্টার জেনারেলের দায়িত্ব গ্রহণ করেছেন। পশ্চিমবঙ্গ ছাড়াও সিকিম ও আন্দামান নিকোবর দ্বীপপুঞ্জ এই সার্কেলের অন্তর্ভুক্ত। শ্রীমতি চারুকেশী দিল্লী, তামিলনাড়ু, আসাম ও পশ্চিমবঙ্গে ডাক বিভাগের বিভিন্ন গুরুত্বপূর্ণ পদের দায়িত্ব পালন করেছেন।
দিল্লীতে স্কুলে লেখাপড়া পর তাঁর উচ্চশিক্ষা কলকাতায় হয়েছে। যাদবপুর বিশ্ববিদ্যালয় থেকে মাস্টার্স করে শ্রীমতি চারুকেশি ১৯৯০ সালে ইন্ডিয়ান পোস্টাল সার্ভিসে যোগদান করেন। কুইজ, বই পড়া, গান শোনায় তাঁর উৎসাহ রয়েছে। তিনি কর্ণাটকী শাস্ত্রীয় সঙ্গীতের প্রশিক্ষণও নিয়েছেন।
(CG/CB/NS
ভারী শিল্প মন্ত্রক
মূলধনী পণ্য ক্ষেত্রের উন্নয়নে সরকার আন্তঃমন্ত্রক কমিটি গঠন করেছে
নতুন দিল্লি, ১১ নভেম্বর, ২০২০
সরকারি হস্তক্ষেপের মাধ্যমে মুলধনী পণ্য ক্ষেত্রের উন্নয়নের জন্য কেন্দ্রীয় সরকার একটি ২২ সদস্যের আন্তঃমন্ত্রক কমিটি গঠন করেছে। মূলধনী পণ্য ক্ষেত্রের বিনিয়োগের মাধ্যমে দেশের ৫ লক্ষ কোটি মার্কিন ডলার অর্থনীতি এবং উৎপাদন ক্ষেত্রে ১ লক্ষ কোটি মার্কিন ডলার অর্থনীতির লক্ষ্য অর্জনে এই উদ্যোগ নেওয়া হয়েছে। কেন্দ্রীয় ভারী শিল্প এবং রাষ্ট্রায়ত্ব সংস্থার দায়িত্বপ্রাপ্ত মন্ত্রী প্রকাশ জাভড়েকর এই বিষয় সম্পর্কে অবহিত করেন। এক ট্যুইট বার্তায় তিনি বলেন, কমিটি এই লক্ষ্য অর্জনের জন্য কাজ করবে এবং ভারতকে মূলধনী পণ্য ক্ষেত্রে বিশ্বমানের প্রতিযোগী ও বিশ্বের মধ্যে উৎপাদনশীল হাব-এ পরিণত করতে উদ্যোগী হবে।
মূলধনী পণ্য ক্ষেত্রে উদ্যোগ গ্রহণের জন্য সমস্ত মন্ত্রক ও বিভাগ সমন্বয় বজায় রেখে চলবে। এই ক্ষেত্রে বিনিয়োগ বিষয়ে সমস্ত মন্ত্রক ও বিভাগের প্রতিনিধিত্ব রয়েছে। এই কমিটি মূলধন পণ্য ক্ষেত্রের সঙ্গে সম্পর্কিত বিভিন্ন বিষয়, প্রযুক্তিগত উন্নয়ন, প্রশিক্ষণ সহ একাধিক ক্ষেত্রে কাজ করবে। ভারত যাতে আগামী দিনে উৎপাদন ক্ষেত্রে বিশ্বের মধ্যে হাব হিসেবে উঠে আসতে পারে, সে বিষয় নিয়ে এই কমিটি পর্যালোচনা চালাবে। ডিএইচআই-এর সচিবের পৌরহিত্যে এই আন্তঃমন্ত্রক কমিটি গঠন করা হয়েছে। বিভিন্ন মন্ত্রক ও বিভাগের শীর্ষ আধিকারিকদের এই কমিটিতে সদস্য হিসেবে নিযুক্ত করা রয়েছে।
অর্থমন্ত্রক
ব্যাঙ্কগুলির গ্রাহক পরিষেবা কেন্দ্র
নয়াদিল্লি, ০৯ জুলাই, ২০১৯
ব্যাঙ্কিং ব্যবস্থার সুযোগ-সুবিধা সকলের কাছে পৌঁছে দিতে প্রধানমন্ত্রী জন ধন যোজনা চালু করা হয়। এই কর্মসূচির আওতায় দেশের সমস্ত গ্রাম ও আধা শহরাঞ্চলকে ১ লক্ষ ৫৯ হাজার সাব-সার্ভিস এলাকায় শ্রেণী বিভক্ত করা হয়েছে। প্রতিটি সাব-সার্ভিস এলাকায় এক থেকে দেড় হাজার পরিবারকে ব্যাঙ্কিং ব্যবস্থার সুযোগ-সুবিধা পৌঁছে দেওয়া হয়। ৩৩ হাজার সাব-সার্ভিস এলাকাকে ব্যাঙ্ক শাখার সঙ্গে যুক্ত করা হয়েছে। এছাড়াও, ১ লক্ষ ২৬ হাজার সাব-সার্ভিস এলাকায় ব্যাঙ্ক মিত্ররা পরিষেবা পৌঁছে দেবার কাজ করছেন। ব্যাঙ্ক মিত্ররা গ্রাহকদের ব্যাঙ্কিং পরিষেবার পাশাপাশি, অর্থ লেনদেনের সুযোগ-সুবিধাও প্রদান করে থাকেন। লোকসভায় সোমবার এক প্রশ্নের লিখিত জবাবে এই তথ্য জানিয়েছেন অর্থ প্রতিমন্ত্রী শ্রী অনুরাগ সিং ঠাকুর। তিনি আরও জানান, ব্যাঙ্কগুলিকে তাঁদের অভিযোগ নিষ্পত্তি ব্যবস্থার অঙ্গ হিসাবে গ্রাহক পরিষেবা কেন্দ্র স্থাপনে অনুমতি দেওয়া হয়ে থাকে।
মন্ত্রী আরও জানান, ভারতীয় রিজার্ভ ব্যাঙ্কের সার্কুলার অনুযায়ী মধ্যস্থতাকারীদের নিয়োগের মাধ্যমে ঝুঁকি কমাতে ব্যাঙ্কগুলি প্রযুক্তি-নির্ভর সমাধানসূত্র গ্রহণ করবে। এ ধরণের মধ্যস্থতাকারীদের বিজনেস ফেসিলিটেটর্স বা করেসপনডেন্ট হিসাবে নিয়োগ করা যেতে পারে। এছাড়াও, বিজনেস করেসপনডেন্টদের প্রদেয় পরিষেবা সম্পর্কে গ্রাহক অভিযোগের নিষ্পত্তির জন্য ব্যাঙ্কগুলিকে অভিযোগ নিষ্পত্তি ব্যবস্থা গড়ে তোলার নির্দেশ দেওয়া হয়েছে। রিজার্ভ ব্যাঙ্কের ঐ সার্কুলারে স্পষ্ট বলা হয়েছে যে, অভিযোগ নিষ্পত্তির দায়িত্বে থাকা আধিকারিকের নাম ও যোগাযোগ নম্বর ব্যাপকভাবে প্রচার করতে হবে। অভিযোগ দাখিলের ৬০ দিনের মধ্যে যদি কোনও ব্যক্তি ব্যাঙ্ক থেকে সন্তোষজনক জবাব না পান, সেক্ষেত্রে তিনি ব্যাঙ্কের অম্বুডসম্যান আধিকারিকের কাছে আবেদন জানাতে পারবেন। অবশ্য, রিজার্ভ ব্যাঙ্কের নীতি-নির্দেশিকা অনুযায়ী, বিজনেস করেসপনডেন্টদের সঙ্গে যুক্ত সমস্ত অভিযোগ সংশ্লিষ্ট ব্যাঙ্ক বা ঐ ব্যাঙ্কে নিযুক্ত অম্বুডসম্যান খতিয়ে দেখে থাকেন।
CG/BD/SB
(Visitor Counter : 105
সারওরসায়নমন্ত্রক
ভিএন দত্ত ন্যাশনাল ফার্টিলাইজারের চেয়ারম্যান ও ম্যানেজিং ডিরেক্টরের দায়িত্বভার গ্রহণ করেছেন
নতুন দিল্লি, ৩ জুন, ২০২০
শ্রী বীরেন্দ্র নাথ দত্ত, আজ ডিরেক্টর , ন্যাশনাল ফার্টিলাইজার লিমিটেড এনএফএল -এর চেয়ারম্যান ও ম্যানেজিং ডিরেক্টরের অতিরিক্ত দায়িত্বভার গ্রহণ করেছেন। ২০১৮ সালের অক্টোবর থেকে তিনি এই সংস্থার সঙ্গে যুক্ত রয়েছেন।
শ্রী দত্ত সার শিল্পের পাশাপাশি শীর্ষস্থানীয় রাষ্ট্রায়ত্ব সংস্থা  এর সঙ্গে যুক্ত থেকে ৩৫ বছরেরও বেশি সময় ধরে পেশাদারী অভিজ্ঞতা অর্জন করেছেন।
এনএফএল -এ যোগদানের আগে তিনি গেইল  লিমিটেডের কার্যনির্বাহী পরিচালক বা এক্সিকিউটিভ ডিরেক্টর ছিলেন। সেখানে তিনি কর্পোরেট কৌশল, পরিকল্পনা এবং প্রচার কৌশল ছাড়াও কোম্পানির সমস্ত বিপণন কাজ পরিচালনা করেছেন। তিনি মুম্বইয়ের মহানগর গ্যাস লিমিটেডের বোর্ডের ডিরেক্টরও ছিলেন।
১৯৯৫ সালে গেইলে যোগদানের আগে শ্রী দত্ত ওএনজিসি -তে দশ বছর কাজ করেন।
এনএফএলের ডিরেক্টর থাকাকালীন, তার সংস্থা ২০১৭-১৮ সালে ৪৩ লাখ মেট্রিক টন থেকে ২০১৯-২০ সালে ৫৭ লাখ মেট্রিক টন সার বিক্রয় করে, যা আগের দুই বছরের তুলনায় ৩২% বেশী। এই সময়কালে, এনএফএল সার শিল্পে একটি সর্বভারতীয় সংস্থা হিসেবে আত্মপ্রকাশ করে।
(CG/TG
মানবসম্পদবিকাশমন্ত্রক
অনবাসী মেধাবী ভারতীয় ছাত্রছাত্রীদের দেশে ফিরিয়ে এনে দেশের উচ্চ শিক্ষা প্রতিষ্ঠানগুলিতে গবেষণার কাজে সুযোগ-সুবিধা প্রদানে একাধিক পদক্ষেপ
নয়াদিল্লি, ২৬ জুলাই, ২০১৯
দেশের অগ্রণী শিক্ষা প্রতিষ্ঠানগুলি থেকে উত্তীর্ণ ছাত্রছাত্রীদের বিদেশে যাওয়াই নয়, বরং অনাবাসী ভারতীয় ছাত্রছাত্রীদেরকেও দেশে ফিরিয়ে এনে উচ্চ শিক্ষা প্রতিষ্ঠানগুলিতে গবেষণার কাজে সুযোগ-সুবিধা প্রদানে সরকার একাধিক পদক্ষেপ নিয়েছে। রাজ্যসভায় বৃহস্পতিবার এক লিখিত জবাবে এই তথ্য জানিয়েছেন কেন্দ্রীয় মানবসম্পদ উন্নয়ন মন্ত্রী ডঃ রমেশ পোখরিয়াল ‘নিশাঙ্ক’। তিনি আরও জানান, ভারতীয় প্রতিষ্ঠানগুলিতে গবেষণা ও উন্নয়নমূলক কাজে উচ্চ দক্ষতাসম্পন্ন গবেষকদের আকৃষ্ট করতে একাধিক পদক্ষেপ নেওয়া হয়েছে। এর মধ্যে রয়েছে – ফ্যাকাল্টি রিসার্চ প্রোগ্রাম, রামানুজম ফেলোশিপ, জগদীশ চন্দ্র বসু ফেলোশিপ, স্বর্ণ জয়ন্তী ফেলোশিপ, তরুণ বিজ্ঞানী পুরস্কার, বিজ্ঞান ও প্রযুক্তি দপ্তর পরিচালিত মহিলা বিজ্ঞানী কর্মসূচি প্রভৃতি। এছাড়াও, মানবসম্পদ উন্নয়ন মন্ত্রক বিশ্বের বিভিন্ন উচ্চ শিক্ষা প্রতিষ্ঠানের মধ্যে নেটওয়ার্ক গড়ে তুলতে এক কর্মসূচির সূচনা করেছে। উদ্দেশ্য হ’ল – ভারতীয় বংশোদ্ভূত সহ বিদেশের বিজ্ঞানী ও গবেষকদের ভারতে টেনে আনা।
CG/BD/SB
(Visitor Counter : 84
রেলমন্ত্রক
নতুন রেল লাইন প্রবর্তন
নয়াদিল্লি, ২০ জুলাই, ২০১৮
রেল মন্ত্রক নির্ধারিত সময়ে তাদের প্রকল্পগুলি সম্পূর্ণ করার জন্য রাজ্য সরকার এবং কেন্দ্রীয় সরকারের বিভিন্ন দপ্তরের সঙ্গে নিয়মিত যোগাযোগ রক্ষা করে চলেছে। রেল লাইন পাতা, জমি অধিগ্রহণ, বন এবং বন্যপ্রাণী সংক্রান্ত অনুমতি, আইন-শৃঙ্খলার সমস্যা প্রভৃতি বিষয় নিয়ে সমন্বয়ের ভিত্তিতে কাজ চালিয়ে যাওয়ার উদ্যোগ নেওয়া হচ্ছে বলে রেল প্রতিমন্ত্রী
শ্রী রাজেন গোহাঁই আজ রাজ্যসভায় এক প্রশ্নের লিখিত জবাবে জানিয়েছেন। তিনি বলেছেন, ২০০৯-১৪-র মধ্যে প্রতিদিন ৪.১ কিলোমিটার করে নতুন লাইন বসানো, গেজ পরিবর্তন এবং লাইন ডবল করার কাজ হয়েছে। ২০১৪-১৮-র মধ্যে প্রতিদিন এই কাজ বেড়ে ৬.৫৩ কিলোমিটার হয়েছে। এই সময়কালে অতিরিক্ত ৯,৫২৮ কিলোমিটার নতুন লাইন বসানো, গেজ পরিবর্তন এবং লাইন ডবল করার কাজ হয়েছে বলে মন্ত্রী জানিয়েছেন।
CG/PB/DM/…
(Visitor Counter : 33
কেন্দ্রীয়মন্ত্রিসভা
ভারত ও জাপানের মধ্যে বিকেন্দ্রীভূত গার্হস্থ্য বর্জ্য জল ব্যবস্থাপনা সংক্রান্ত ক্ষেত্রে সহযোগিতার জন্য সমঝোতাপত্রটিতে কেন্দ্রীয় মন্ত্রিসভার অনুমোদন
নয়াদিল্লি, ১৩ এপ্রিল, ২০২২
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে ভারতের জল শক্তি মন্ত্রকের অধীনস্ত জলসম্পদ, নদী উন্নয়ন ও গঙ্গা পুনরুজ্জীবন দপ্তর এবং জাপানের পরিবেশ মন্ত্রকের মধ্যে বিকেন্দ্রীভূত গার্হস্থ্য বর্জ্য জল ব্যবস্থাপনা সংক্রান্ত ক্ষেত্রে সহযোগিতার জন্য স্বাক্ষরিত সমঝোতাপত্রে কেন্দ্রীয় মন্ত্রিসভা অনুমোদন দিয়েছে।
প্রকল্প বাস্তবায়নে কৌশল ও লক্ষ্যমাত্রা:
প্রকল্প বাস্তবায়নের জন্য একটি ব্যবস্থাপনা পরিষদ গঠন করা হবে। এই পরিষদ প্রকল্পের বিষয়ে প্রয়োজনীয় পরিকল্পনা করবে ও বাস্তবায়নে নজরদারি চালাবে।
প্রভাব:
জাপানের সঙ্গে সহযোগিতার জন্য স্বাক্ষরিত সমঝোতাপত্রটির মাধ্যমে বিকেন্দ্রীভূত গার্হস্থ্য বর্জ্য জল ব্যবস্থাপনা এবং জোকাসৌ প্রযুক্তি ব্যবহার করে বর্জ্য জল পরিশোধনের পর তা পুনর্ব্যবহারযোগ্য করে তোলা হবে। বিকেন্দ্রীভূত জোকাসৌ ব্যবস্থাপনায় জল শক্তি মিশনের আওতায় থাকা অঞ্চলগুলিতে বর্জ্য জল ব্যবহারের সুযোগ তৈরি হবে। নমামী গঙ্গে প্রকল্পেও এই প্রযুক্তি ব্যবহার করা যাবে। এর ফলে পুরসভাগুলি বর্জ্য জল পরিশোধনে প্রয়োজনীয় পরিকল্পনা নিতে পারবে।
প্রকল্প ব্যয়: সহযোগিতার জন্য স্বাক্ষরিত এই সমঝোতাপত্রে কোনও আর্থিক দায়বদ্ধতা কোনও পক্ষেরই থাকবে না। প্রকল্পের সম্ভাবনার দিক বিচার করে বিস্তারিত প্রতিবেদন তৈরি করা হবে। এর উপর ভিত্তি করে প্রয়োজনীয় অর্থ সংস্থান করা হবে।
বিস্তারিত: ভারতের জল শক্তি মন্ত্রকের অধীনস্ত জলসম্পদ, নদী উন্নয়ন ও গঙ্গা পুনরুজ্জীবন দপ্তরের সঙ্গে জাপানের পরিবেশ মন্ত্রকের মধ্যে বিকেন্দ্রীভূত গার্হস্থ্য জল ব্যবস্থাপনার জন্য এই সমঝোতাপত্রটি ১৯শে মার্চ স্বাক্ষরিত হয়। জনসাধারণের জন্য ব্যবহৃত জলের সংরক্ষণ ও জনস্বাস্থ্যের মানোন্নয়ন নিশ্চিত করতে এই সমঝোতাপত্র স্বাক্ষরিত হয়েছে। এর মাধ্যমে দুটি দেশই উপকৃত হবে। বর্জ্য জল পুনর্ব্যবহারযোগ্য করার এই উদ্যোগে তথ্যের আদান-প্রদানের জন্য সম্মেলন এবং দক্ষতা বিকাশ সংক্রান্ত কর্মশালার আয়োজন করা হবে।
জলসম্পদ, নদী উন্নয়ন ও গঙ্গা পুনরুজ্জীবন দপ্তর জলসম্পদের যথাযথ ব্যবহারের জন্য বিভিন্ন দেশের সঙ্গে দ্বিপাক্ষিক সহযোগিতা গড়ে তুলতে নানা উদ্যোগ গ্রহণ করে। দপ্তর কারিগরি বিশেষজ্ঞদের সঙ্গে পরামর্শক্রমে প্রয়োজনীয় নীতি প্রস্তুত করে থাকে। এছাড়াও, বিভিন্ন কারিগরি পাঠক্রম, বৈজ্ঞানিক ও কারিগরি বিষয় নিয়ে আলোচনার জন্য কর্মশিবিরের আয়োজন করা হয়। ভারত ও জাপানের মধ্যে সহযোগিতা উদ্যোগে বিকেন্দ্রীভূত বর্জ্য জল পরিশোধনের ক্ষেত্রে উভয় দেশের বিশেষজ্ঞদের অভিজ্ঞতাকে প্রকল্প বাস্তবায়নে কাজে লাগানো হবে।
CG/CB/SB
(
কৃষিমন্ত্রক
ই-ন্যাম প্ল্যাটফর্মে ১ কোটি ৬৪ লক্ষেরও বেশি কৃষক নথিভুক্ত হয়েছেন : কৃষি মন্ত্রী
নয়াদিল্লি, ০৯ জুলাই, ২০১৯
সারা দেশ জুড়ে বৈদ্যুতিন উপায়ে কৃষিজ পণ্যের বাণিজ্যিক লেনদেনের এক প্ল্যাটফর্ম বা উপযুক্ত মঞ্চ হিসাবে জাতীয় কৃষি বাজার  কর্মসূচির সূচনা হয়। কেন্দ্রীয় সরকার ২০১৬’র ১৪ই এপ্রিল কৃষক সমাজের কল্যাণে তাঁদের উৎপাদিত ফসলের জন্য লাভজনক দাম সুনিশ্চিত করতে এই কর্মসূচি শুরু করে। উদ্দেশ্য হ’ল অনলাইন ব্যবস্থায় স্বচ্ছতা বজায় রেখে কৃষিজ পণ্যের উপযুক্ত দাম স্থির করা। ই-ন্যাম ব্যবস্থার সঙ্গে ১৬টি রাজ্য ও ২টি কেন্দ্রশাসিত অঞ্চলে ৫৮৫টি নিয়ন্ত্রিত পাইকারি বাজার যুক্ত হয়েছে। লোকসভায় আজ প্রশ্নোত্তর পর্বে এক লিখিত জবাবে এই তথ্য জানিয়েছেন কৃষি ও কৃষক কল্যাণ মন্ত্রী শ্রী নরেন্দ্র সিং তোমর। তিনি আরও জানান, গত ৩০শে জুন পর্যন্ত ই-ন্যাম ব্যবস্থার সঙ্গে ১ কোটি ৬৪ লক্ষেরও বেশি কৃষক এবং ১ লক্ষ ৩৪ হাজারেরও বেশি ব্যবসায়ী যুক্ত হয়েছেন। পরিসংখ্যান দিয়ে মন্ত্রী জানান, ৩০শে জুন পর্যন্ত ই-ন্যাম প্ল্যাটফর্ম মারফৎ ৭১ হাজার ৬৯ কোটি টাকা মূল্যের ২ কোটি ৫৮ লক্ষ ৭৬ হাজার ১৬ মেট্রিক টন ওজনের কৃষিজ পণ্যের বাণিজ্যিক লেনদেন করা হয়েছে।
শ্রী তোমর আরও জানান, ২০১৬’র এপ্রিল থেকে ২০১৯ – এর ১৫ জুন অন্তক ই-ন্যাম ব্যবস্থায় পশ্চিমবঙ্গের ১২ হাজার ৭১৪ জন কৃষক নথিভুক্ত হয়েছেন। এদের মধ্যে ২ হাজার ৮০১ জন কৃষক এই ব্যবস্থার বিভিন্ন সুযোগ-সুবিধার মাধ্যমে উপকৃত হয়েছেন। জাতীয় স্তরে ই-ন্যাম ছাড়াও কৃষিজ পণ্যের বৈদ্যুতিন উপায়ে লেনদেনের জন্য রাজ্য-ভিত্তিক বিশেষ ব্যবস্থা রয়েছে। রাজস্থান সরকারের ইন্টিগ্রেটেড মান্ডি ম্যানেজমেন্ট সিস্টেম, কর্ণাটকের ইউনিফায়েড মার্কেট প্ল্যাটফর্ম, মহারাষ্ট্রের কম্প্যুটারাইজড্ অকশন সিস্টেম এগুলির অন্যতম।
CG/BD/SB
(Visitor Counter : 75
সড়কপরিবহণওমহাসড়কমন্ত্রক
সঙ্কটের সময়ে যাঁরা সাহায্যের হাত বাড়িয়ে দেন তাঁদের সুরক্ষার জন্য নিয়মাবলী প্রকাশিত হয়েছে
নয়াদিল্লি, ১ অক্টোবর, ২০২০
কেন্দ্রীয় সড়ক পরিবহণ ও মহাসড়ক মন্ত্রক ২৯ সেপ্টেম্বর, যাঁরা সঙ্কটের সময় সাহায্যের হাত বাড়িয়ে দেন, অর্থাৎ 'গুড সামারিটান'দের সুরক্ষার জন্য কিছু নিয়মাবলী প্রকাশ করেছে। 'গুড সামারিটান'দের অধিকার এর ফলে রক্ষিত হবে। তাঁরা ধর্ম, নাগরিকত্ব, জাতি বা লিঙ্গভেদে বৈষম্যের শিকার হবেন না। কোনও পুলিশ আধিকারিক অথবা অন্য কেউ 'গুড সামারিটান'দের তাঁদের পরিচয় বা ঠিকানা অথবা অন্য কোনও তথ্য প্রকাশ করার ক্ষেত্রে বাধ্য করতে পারবেন না। তবে, ওই ব্যক্তি চাইলে নিজে থেকে তাঁর পরিচয় এবং অন্যান্য তথ্য জানাতে পারেন। এই নিয়মাবলী প্রতিটি সরকারি এবং বেসরকারি হাসপাতালে ইংরেজি, হিন্দি এবং স্থানীয় ভাষায় টাঙাতে হবে। মূলত, হাসপাতালের প্রবেশপথ অথবা এমন কোনও জায়গায় এই নিয়মাবলী রাখতে হবে যাতে সকলে সেটি দেখতে পান। এছাড়াও, সংশ্লিষ্ট হাসপাতালের ওয়েবসাইটেও এ বিষয়ে বিস্তারিত তথ্য জানাতে হবে। যদি কোনও ব্যক্তি কোনও মামলায় স্বেচ্ছায় সাক্ষ্য দিতে চান, তাহলে তিনি এই আইন অনুসারে তাঁর সুবিধামতো পরিস্থিতি অনুযায়ী সাক্ষ্যদান করতে পারেন। এব্যাপারে বিস্তারিত তথ্যাদি ওই নিয়মাবলীতে প্রকাশ করা হয়েছে। এই নিয়মাবলী মন্ত্রকের জিএসআর ৫৯৪ নির্দেশাবলীতে জানানো হয়েছে।
২০১৯-এর যানবাহন  আইনে সংক্রান্ত নতুন একটি ধারা  যুক্ত করা হয়েছে যাতে বলা হয়েছে, বিপদে যাঁরা সাহায্যের হাত বাড়িয়ে দেন তাঁদের কোনরকমের দায়রা বা ফৌজদারি মামলার সম্মুখীন হতে হবে না। যদি যান দুর্ঘটনায় কেউ আহত হন বা মারা যান, তাহলে 'গুড সামারিটান'দের বিরুদ্ধে অবহেলার কোনও অভিযোগ আনা যাবে না। কেন্দ্র এ ধরনের ব্যক্তিদের জেরা করার বিষয়েও নির্দিষ্ট নিয়মাবলী প্রকাশ করেছে।
CG/CB/DM
(Visitor Counter : 110
প্রধানমন্ত্রীরদপ্তর
২০২৩-এর বন  সংশোধন বিল নতুন ভারতের চাহিদার সঙ্গে সাযুজ্য রেখে করা হয়েছে বলে প্রধানমন্ত্রীর অভিমত
নতুন দিল্লি, ৮ আগস্ট, ২০২৩
প্রধানমন্ত্রী শ্রী নরেন্দ্র মোদী কেন্দ্রীয় পরিবেশ, বন এবং জলবায়ু পরিবর্তন মন্ত্রী শ্রী ভূপেন্দর যাদবের লেখা একটি নিবন্ধের প্রসঙ্গ উল্লেখ করে ২০২৩-এর বন  সংশোধন বিলের বিষয়ে আলোকপাত করেছেন।
নতুন ভারতের জনসাধারণের উচ্চাকাঙ্খার সঙ্গে সাযুজ্য রেখে কিভাবে এই বিলটি বনাঞ্চলের প্রসার ঘটানো যায় এবং বনভূমিকে আরও উৎপাদনশীল করা যায় সেবিষয়টি মন্ত্রী তাঁর নিবন্ধে তুলে ধরেছেন।
প্রধানমন্ত্রীর দপ্তর থেকে এক ট্যুইট বার্তায় বলা হয়েছে :
“কেন্দ্রীয় মন্ত্রী শ্রী ভূপেন্দর যাদব ২০২৩-এর বন  সংশোধন বিলের বিষয়ে একটি নিবন্ধ লিখেছেন ... এটি পড়ার অনুরোধ রইলো।”
AC/CB/AS
(
প্রতিরক্ষামন্ত্রক
লাদাখ ‘জুলে লাদাখ’-এ ভারতীয় নৌ-বাহিনীর জনসম্পর্ক অভিযান
নয়াদিল্লি, ৬ জুলাই, ২০২৩
দুর্গম এলাকা উন্নয়ন নিয়ে জাতীয় নেতৃত্বের ভাবনার পরিপ্রেক্ষিতে ভারতীয় নৌ-বাহিনী কেন্দ্রশাসিত অঞ্চল লাদাখের সঙ্গে যোগাযোগ বৃদ্ধি করার উদ্দেশ্যে বহুমুখী জনসম্পর্ক অভিযান নিয়েছে। এই কর্মসূচির লক্ষ্য প্রতিরক্ষা বাহিনীতে লাদাখ থেকে আরও বেশি সংখ্যায় যুবকদের অংশগ্রহণ, দেশ গঠন প্রক্রিয়া জোরালো করা এবং এই অঞ্চলে সমুদ্র সম্পর্কে সচেতনতা তৈরি করা। এই কর্মসূচির অঙ্গ হিসেবে নৌ-বাহিনীর প্রধান অ্যাডমিরাল আর হরিকুমার ৬ এবং ৭ জুলাই, ২০২৩-এ লেহ-তে একাধিক জনসম্পর্ক অভিযানের আয়োজন করবেন। এর আগে গত বছর ভারতীয় নৌ-বাহিনী জনসম্পর্ক অভিযানের অঙ্গ হিসেবে উত্তর-পূর্বে বিস্তৃত কর্মসূচি নিয়েছিল।
লাদাখে ভারতীয় নৌ-বাহিনীর জনসম্পর্ক অভিযানে যে কর্মসূচি নেওয়া হয়েছে তার মধ্যে রয়েছে - নৌ-বাহিনীর ব্যান্ডবাদন, নৌ-সেনা এবং লাদাখের দলের মধ্যে একটি প্রীতি ফুটবল ম্যাচ, বাইক এবং গাড়ির র্যালি এবং বিভিন্ন বিদ্যালয় পরিদর্শন।
লেহ সফরকালে নৌ-সেনা প্রধান লেহ এবং লাদাখের মাননীয় লেফটেন্যান্ট গভর্নর অবসরপ্রাপ্ত ব্রিগেডিয়ার ডঃ বি ডি মিশ্র-র সঙ্গে দেখা করবেন এবং নৌ-বাহিনীর তরফে যুদ্ধ স্মারকে পুষ্পার্ঘ্য নিবেদন করবেন। নৌ-সেনা প্রধানের সঙ্গে এনডব্লিউডব্লিউএ-র সভানেত্রী শ্রীমতী কলা হরিকুমার ৬ জুলাই, ২০২৩-এ সিন্ধু সংস্কৃতি কেন্দ্রে ভারতীয় নৌ-বাহিনীর বিশেষ কনসার্ট ‘সরগম’-এ প্রধান আয়োজক হিসেবে উপস্থিত থাকবেন। ‘সরগম’-এ প্রধান অতিথি হবেন লেফটেন্যান্ট গভর্নর।
৭ জুলাই, ২০২৩-এ স্পিটুক ফুটবল স্টেডিয়ামে নৌ-বাহিনী এবং লাদাখ দলের মধ্যে প্রীতি ফুটবল ম্যাচ হওয়ার কথা। সেখানেও প্রধান আয়োজক হিসেবে নৌ-বাহিনীর প্রধান এবং প্রধান অতিথি হিসেবে লেফটেন্যান্ট গভর্নর উপস্থিত থাকবেন। লেফটেন্যান্ট গভর্নর দিল্লির উদ্দেশে মোটরসাইকেল এবং বিশাখাপত্তনমের উদ্দেশে গাড়ির ফিরতি র্যালির সূচনা করবেন। নৌ-বাহিনীর প্রধান এবং এনডব্লিউডব্লিউএ-র সভানেত্রী ল্যামডন সিনিয়র সেকেন্ডারি স্কুল পরিদর্শন করবেন এবং ছাত্র ও শিক্ষকদের সঙ্গে কথা বলবেন।
মোটরসাইকেল র্যালি শুরু হয়েছিল ১৫ জানুয়ারি দিল্লি থেকে এবং গাড়ির র্যালি শুরু হয়েছিল বিশাখাপত্তনম থেকে। এতে অংশ নেন লাদাখবাসী নৌ-সেনা জওয়ানরা এবং ২০ জন মহিলা। তাঁরা লাদাখ অঞ্চলে বিভিন্ন স্কুল এবং কলেজের ৩ হাজারের বেশি ছাত্রছাত্রীর সঙ্গে যোগাযোগ স্থাপন করেন।
লেহ থেকে ফিরতি যাত্রায় দুটি র্যালিই ৫ হাজার কিলোমিটার করে দূরত্ব অতিক্রম করার সময়ে অংশগ্রহণকারীরা বিভিন্ন বিদ্যালয়ের ছাত্রছাত্রীর পাশাপাশি প্রবীণ এবং স্থানীয় মানুষের সঙ্গে কথাবার্তা বলবেন।
সব নৌ-সেনা কেন্দ্রের লাদাখবাসী নৌ-সেনারাও এই অনুষ্ঠানগুলিতে অংশ নেবেন এবং যুব সম্প্রদায়ের সঙ্গে তাঁদের মহার্ঘ অভিজ্ঞতা এবং সাফল্যের কাহিনী ভাগ করে নেবেন যাতে দেশ গঠনে তাঁরা আরও বেশি সংখ্যায় ভারতীয় নৌ-বাহিনীতে যোগ দেন এবং গর্বের সঙ্গে দেশকে সেবা করার অনুপ্রেরণা পান।
CG/AP/DM/
(Visitor Counter : 58
আদিবাসীবিষয়কমন্ত্রক
কোভিড-১৯ জনিত পরিস্থিতিতে আদিবাসীদের সহায়তায় গৌণ বনজ সামগ্রী সংগ্রহ ত্বরান্বিত করতে রাজ্যগুলিকে কেন্দ্রের পরামর্শ
নয়াদিল্লি, ০৩ মে, ২০২০
কোভিড-১৯ জনিত পরিস্থিতিতে আদিবাসীদের সহায়তায় গৌণ বনজ সামগ্রী সংগ্রহ ত্বরান্বিত করতে রাজ্যগুলিকে পরামর্শ দিয়েছে কেন্দ্রীয় সরকার। বর্তমানের ব্যস্ততার বিষয়গুলিকে বিবেচনায় রেখে সমস্ত রাজ্যকে গৌণ বনজ সামগ্রীর সংগ্রহ প্রক্রিয়া ত্বরান্বিত করার পরামর্শ দিয়েছে কেন্দ্রীয় আদিবাসী বিষয়ক মন্ত্রক।
ইতিমধ্যেই ১০টি রাজ্যে গৌণ বনজ সামগ্রীর সংগ্রহ প্রক্রিয়া শুরু করার উদ্যোগ গ্রহণ করেছে। ২০২০-২১ অর্থবর্ষে আজ পর্যন্ত ২০ কোটি ৩০ লক্ষ টাকার বনজ সামগ্রী সংগ্রহ করা হয়েছে। কোভিড-১৯ মহামারীর প্রেক্ষিতে বর্তমান এই জটিল পরিস্থিতিকে বিবেচনায় রেখে কেন্দ্রীয় আদিবাসী বিষয়ক মন্ত্রক গত পয়লা মে ৪৯টি বনজ সামগ্রীর ন্যূনতম সহায়ক মূল্যে সংশোধনের কথা ঘোষণা করে।
রাজ্যস্তরে গৌণ বনজ সামগ্রী সংগ্রহের কাজকর্মের খতিয়ান উল্লেখ করার জন্য একটি অনলাইন নজরদারি ড্যাশবোর্ড তৈরি করা হয়েছে। এই ড্যাশবোর্ডে প্রতিটি পঞ্চায়েত ও বন ধন কেন্দ্র থেকে তথ্যের আদান-প্রদান সম্ভব হবে। মোবাইল ফোন অথবা ই-মেল মারফৎ তথ্য বিনিময় করা যাবে। এই কাজে ট্রাইফেড ১০ লক্ষ গ্রাম, জেলা ও রাজ্যস্তরীয় অংশীদারকে যুক্ত করার প্রস্তাব দিয়েছে ।
রাজ্যগুলি বন ধন কেন্দ্রগুলিকে গৌণ বনজ সামগ্রী সংগ্রহের জন্য প্রাথমিক সংগ্রহকারী এজেন্ট হিসাবে মনোনীত করেছে। ইতিমধ্যেই বন ধন কেন্দ্রগুলি ৩১.৩৫ মেট্রিক টন গৌণ বনজ সামগ্রী সংগ্রহ করেছে। এছাড়াও, গৌণ বনজ সামগ্রী সংগ্রহ বাড়াতে এবং প্রধানমন্ত্রী বন ধন কর্মসূচিতে আরও উৎসাহ যোগাতে ২১টি রাজ্য ও ১টি কেন্দ্রশাসিত অঞ্চলে ১ হাজার ১২৬টি বন ধন কেন্দ্র চালু করার অনুমতি দেওয়া হয়েছে। দেশে চালু বন ধন কেন্দ্রগুলি থেকে ১ কোটিরও বেশি আদিবাসী পরিবার আর্থিক দিক থেকে লাভবান হচ্ছে। গৌণ বনজ সামগ্রীর সংশোধিত মূল্য সংক্রান্ত বিবরণ মন্ত্রকের ওয়েবসাইটে দেওয়া হয়েছে।
(CG/BD/SB
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নয়াদিল্লি, ২৫ এপ্রিল, ২০২২
দেশ জুড়ে টিকাকরণ অভিযানে এ পর্যন্ত ১৮৭ কোটি ৭১ লক্ষ টিকা দেওয়া হয়েছে।
ভারতে চিকিৎসাধীন সংক্রমিতের সংখ্যা বর্তমানে ১৬ হাজার ৫২২।
মোট সংক্রমিতের ০.০৪ শতাংশ চিকিৎসাধীন।
বর্তমানে কোভিড মুক্ত হওয়ার হার ৯৮.৭৫ শতাংশ।
গত ২৪ ঘন্টায় আরোগ্য লাভ করেছেন ১ হাজার ৮৬২ জন।
সারা দেশে এ পর্যন্ত মোট সুস্থ হয়েছেন ৪ কোটি ২৫ লক্ষ ২১ হাজার ৩৪১ জন।
গত ২৪ ঘন্টায় নতুন করে সংক্রমিত হয়েছেন ২ হাজার ৫৪১ জন।
দৈনিক সংক্রমিতের হার ০.৮৪ শতাংশ।
সাপ্তাহিক সংক্রমিতের হার ০.৫৪ শতাংশ।
মোট নমুনা পরীক্ষা হয়েছে ৮৩ কোটি ৫০ লক্ষ।
গত ২৪ ঘণ্টায় ৩ লক্ষ ২ হাজার ১১৫টি নমুনা পরীক্ষা হয়েছে।
CG/CB/SB
(Visitor Counter : 71
ক্রেতা, খাদ্যএবংগণবন্টনমন্ত্রক
কেন্দ্র ২০২৩-এর ১ জানুয়ারি থেকে সুসংহত খাদ্য নিরাপত্তা সংক্রান্ত নতুন প্রকল্পের সূচনা করবে
নয়াদিল্লি, ৩১ ডিসেম্বর,২০২২
কেন্দ্রীয় সরকারের সুসংহত খাদ্য নিরাপত্তা সংক্রান্ত নতুন প্রকল্পটি ২০২৩-এর ১ জানুয়ারি থেকে কার্যকর হবে। প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভা নতুন এই প্রকল্পটিকে অনুমোদন দেয়। এর ফলে ২০২৩ সালে জাতীয় খাদ্য নিরাপত্তা আইনের আওতায় থাকা ৮১ কোটি ৩৫ লক্ষ সুবিধাভোগী বিনামূল্যে খাদ্যশস্য পাবেন। দেশের প্রত্যেকটি মানুষ যাতে যথাযথ খাদ্যসামগ্রী সংগ্রহ করতে পারেন এবং তাঁদের পুষ্টি সংক্রান্ত নিরাপত্তার ক্ষেত্রে কোনও সমস্যা না হয়, তা নিশ্চিত করতে কেন্দ্র অঙ্গীকারবদ্ধ। দেশের মোট জনসংখ্যার ৬৭ শতাংশ অর্থাৎ, ৮১ কোটি ৩৫ লক্ষ মানুষ জাতীয় খাদ্য নিরাপত্তা আইনের আওতায় রয়েছেন। নতুন কেন্দ্রীয় প্রকল্পটির মাধ্যমে ‘এক দেশ – এক মূল্য – এক রেশন ব্যবস্থা’র আওতায় বিভিন্ন সুযোগ-সুবিধা পাবেন। এর ফলে ৫ লক্ষ ৩৩ হাজার রেশন দোকান থেকে অন্ত্যোদয় অন্ন যোজনা এবং প্রাওরিটি হাউজহোল্ড তালিকাভুক্ত সকলেই এক বছর বিনামূল্যে খাদ্যশস্য সংগ্রহ করতে পারবেন।
নতুন এই প্রকল্পটি খাদ্য এবং গণবন্টন দপ্তরের দুটি প্রকল্পের মেলবন্ধন ঘটিয়ে করা হয়েছে। এগুলি হল – জাতীয় খাদ্য নিরাপত্তা আইনের আওতায় ভারতীয় খাদ্য নিগমের জন্য ভর্তুকিযুক্ত শস্য সরবরাহ করা এবং বিকেন্দ্রিভূত ব্যবস্থাপনার মাধ্যমে বিভিন্ন রাজ্যের সংগ্রহ করা খাদ্যশস্য জাতীয় খাদ্য নিরাপত্তা আইনের মাধ্যমে বিনামূল্যে বিভিন্ন রাজ্যের মধ্যে বন্টন করা। সরকারের নতুন এই প্রকল্পে বছরে ২ লক্ষ কোটি টাকা ভর্তুকি বাবদ দেওয়া হবে।
এই প্রকল্পটি বাস্তবায়নের জন্য খাদ্য ও গণবন্টন দপ্তরের সচিব ২০২২-এর ২৯ ডিসেম্বর রাজ্যগুলির খাদ্য সচিবদের সঙ্গে বৈঠক করেন। বৈঠকে ভারতীয় খাদ্য নিগমের জেনারেল ম্যানেজারদের নিজ নিজ এলাকার তিনটি রেশন দোকান প্রতিদিন পরিদর্শনের নির্দেশ দেওয়া হয়েছে। ১ জানুয়ারি থেকে ৭ জানুয়ারি রেশন দোকানগুলি পরিদর্শন করার পর এ বিষয়ে তাঁদের একটি প্রতিবেদন জমা দিতে হবে। ঐ প্রতিবেদনের ওপর ভিত্তি করে নতুন এই প্রকল্প বাস্তবায়নে প্রয়োজনীয় পরিবর্তন ঘটানো হবে।
PG/CB /DM/
(Visitor Counter : 126
আয়ুষ
সিএআরআই কলকাতায় আয়ুর্বেদ খাদ্য উৎসব
কলকাতা, ২৭ নভেম্বর, ২০২১
কেন্দ্রীয় আয়ুষ মন্ত্রকের অধীনস্ত সংস্থা সেন্ট্রাল আয়ুর্বেদ রিসার্চ ইন্সটিটিউট  ২৭শে নভেম্বর কলকাতায় সংস্থার কার্যালয়ে আয়ুর্বেদ খাদ্য উৎসবের আয়োজন করে। কেন্দ্র ২০১৬ সাল থেকে ধন্বন্তরী জয়ন্তী  আয়ুর্বেদ দিবস হিসাবে উদযাপনের সিদ্ধান্ত নেয়। এরপর থেকে প্রতি বছর ধন্বন্তরী জয়ন্তী আয়ুর্বেদ দিবস হিসাবে উদযাপিত হয়। এ বছর দোসরা নভেম্বর দিনটি আয়ুর্বেদ দিবস উদযাপিত হয়েছে। বর্তমান যুগে আয়ুর্বেদের গুরুত্ব সম্পর্কে প্রচারের জন্য মন্ত্রক ৩১শে ডিসেম্বর পর্যন্ত নানা কর্মসূচি পালন করছে। বিভিন্ন ঔষধি গাছের প্রদর্শনী, ঔষধি গাছ বিনামূল্যে বিতরণ, বক্তৃতামালা, ওয়েবিনার, রচনা, পোস্টার, প্রশ্নোত্তর প্রতিযোগিতা এবং আয়ুষ খাদ্যোৎসবের আয়োজন করা হচ্ছে। এরই অঙ্গ হিসাবে আজ কলকাতায় আয়ুর্বেদ ওষুধ উদ্ভাবন সংস্থা সিএআরআই-তে খাদ্যোৎসবের আয়োজন করা হয়।
অনুষ্ঠানে বিভিন্ন ঔষধি গাছের গুণাগুণ এবং ভারতীয় খাদ্য সংস্কৃতির বিষয়ে আয়ুর্বেদাচার্য এবং বিশেষজ্ঞরা নানান তথ্য তুলে ধরেন। সংস্থার অ্যাসিস্ট্যান্ট ডায়রেক্টর  ডাঃ বীরেশ কুমার সরকার জানান, এ ধরনের কর্মসূচির মধ্য দিয়ে ওষুধি গাছ ও ভারতীয় খাদ্যাভাসের মধ্য দিয়ে মানুষের কাছে নানা তথ্য তুলে ধরা হয়। এই খাবারগুলি শুধুমাত্র সুস্বাদুই নয়, এগুলি রোগ-প্রতিরোধ ক্ষমতাও বাড়ায়। উৎসবে অংশগ্রহণকারীরা খাদ্য প্রদর্শনীতে ভিড় জমান। তাঁদের রান্না না করা নানা খাদ্য সামগ্রী সকলকে বিতরণ করা হয়।
CG/CB/SB
ছবির শিরোনাম –
১) কলকাতার ওষুধ উদ্ভাবনের কাজে যুক্ত সেন্ট্রাল আয়ুর্বেদ রিসার্চ ইন্সটিটিউট আয়োজিত আয়ুর্বেদ খাদ্যোৎসবে বিশেষজ্ঞরা বিভিন্ন ঔষধি গাছের উপযোগিতার বিষয়ে আলোকপাত করছেন।
২) কলকাতার ওষুধ উদ্ভাবনের কাজে যুক্ত সেন্ট্রাল আয়ুর্বেদ রিসার্চ ইন্সটিটিউট আয়োজিত আয়ুর্বেদ খাদ্যোৎসবে প্রদর্শনী।
(Visitor Counter : 38